CELEX: 32018R1300
Language: sl
Date: 2018-09-27 00:00:00
Title: Izvedbena uredba Komisije (EU) 2018/1300 z dne 27. septembra 2018 o spremembi in odstopanju od Uredbe (ES) št. 2535/2001 glede uvoznih dovoljenj za mlečne proizvode s poreklom iz Norveške

28.9.2018   
               
               
                  SL
               
               
                  Uradni list Evropske unije
               
               
                  L 244/6
               
            
         IZVEDBENA UREDBA KOMISIJE (EU) 2018/1300
         z dne 27. septembra 2018
         o spremembi in odstopanju od Uredbe (ES) št. 2535/2001 glede uvoznih dovoljenj za mlečne proizvode s poreklom iz Norveške
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 187 Uredbe,
         ob upoštevanju naslednjega:
         
                     (1)
                  
                  
                     Priloga IV k Sporazumu v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode (v nadaljnjem besedilu: sporazum), sklenjenemu na podlagi člena 19 sporazuma o Evropskem gospodarskem prostoru in odobrenemu s Sklepom Sveta (EU) 2018/760 (2), določa uvedbo novih kvot za mlečne proizvode.
                  
               
                     (2)
                  
                  
                     Sporazum začne veljati prvi dan tretjega meseca po datumu deponiranja zadnje listine o odobritvi. Norveška je zadnjo listino o odobritvi priglasila 16. julija 2018. Nove količine kvot se bodo torej uporabljale od 1. oktobra 2018.
                  
               
                     (3)
                  
                  
                     Člen 14(1)(b) Uredbe Komisije (ES) št. 2535/2001 (3) določa, da se vloge za dovoljenja, vložene od 1. do 10. junija, lahko uporabijo za uvoz v obdobju od 1. julija do 31. decembra istega leta. Zato bi bilo treba za nove kvote, odprte s sporazumom, uvesti novo obdobje za vložitev vlog in izdajo uvoznih dovoljenj. Poleg tega bi se moralo leta 2018 obdobje veljavnosti navedenih dovoljenj začeti na datum njihove izdaje.
                  
               
                     (4)
                  
                  
                     Oddelek 2 poglavja I naslova 2 Uredbe (ES) št. 2535/2001 določa, da mora vlagatelje zahtevkov za uvozna dovoljenja vnaprej odobriti pristojni organ v državi članici, v kateri imajo sedež. Zadevne zahtevke je treba predložiti pred 1. aprilom vsakega leta. Treba je zagotoviti ad hoc postopek, ki bo vlagateljem, ki še niso bili odobreni, omogočil vložitev zahtevka za odobritev za namene novih tarifnih kvot, ki se odprejo 1. oktobra 2018. Zato bi bilo treba uvesti ustrezno odstopanje od členov 8, 9 in 10 Uredbe (ES) št. 2535/2001.
                  
               
                     (5)
                  
                  
                     Uredbo (ES) št. 2535/2001 bi bilo treba spremeniti in določiti ustrezna odstopanja.
                  
               
                     (6)
                  
                  
                     Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
                  
               SPREJELA NASLEDNJO UREDBO:
         
            Člen 1
            Sprememba Uredbe (ES) št. 2535/2001
            Uredba (ES) št. 2535/2001 se spremeni:
            
                        (a)
                     
                     
                        v členu 5 se točka (h) nadomesti z naslednjim besedilom:
                        
                                    „(h)
                                 
                                 
                                    kvot, določenih v Prilogi V k sporazumu med Evropsko unijo in Kraljevino Norveško, odobrenemu s Sklepom Sveta 2011/818/EU (*1), in kvot iz Priloge IV k sporazumu med Evropsko unijo in Kraljevino Norveško, odobrenemu s Sklepom Sveta (EU) 2018/760 (*2) (v nadaljnjem besedilu: sporazuma z Norveško);
                                 
                              
                  
                        (b)
                     
                     
                        v členu 19(1) se točka (g) nadomesti z naslednjim:
                        
                                    „(g)
                                 
                                 
                                    predpisi iz točke 9 sporazumov z Norveško;“;
                                 
                              
                  
                        (c)
                     
                     
                        točka I.H Priloge I se nadomesti z besedilom iz Priloge k tej uredbi.
                     
                  
         
            Člen 2
            Odstopanja od Uredbe (ES) št. 2535/2001
            
               1.   Z odstopanjem od člena 14(1)(b) Uredbe (ES) št. 2535/2001 je za kvote z zaporednima številkama 09.4228 in 09.4229 iz točke I.H Priloge I k navedeni uredbi za leto 2018 na voljo dodatno obdobje dodelitve, in sicer ob upoštevanju naslednjega:
               
                           (a)
                        
                        
                           vloge za uvozna dovoljenja se vložijo od 1. do 8. oktobra 2018;
                        
                     
                           (b)
                        
                        
                           države članice Komisijo do 15. oktobra 2018 obvestijo o skupnih količinah iz vseh vlog, vključno z ničnimi, izraženih v kilogramih in razčlenjenih po zaporednih številkah;
                        
                     
                           (c)
                        
                        
                           uvozna dovoljenja se izdajajo od 23. oktobra 2018 do 31. oktobra 2018.
                        
                     
            
               2.   Z odstopanjem od člena 16(3) Uredbe (ES) št. 2535/2001 so uvozna dovoljenja, izdana oktobra 2018 za kvote iz odstavka 1 tega člena, veljavna od datuma njihove izdaje do 31. decembra 2018.
            
            
               3.   Z odstopanjem od člena 8 Uredbe (ES) št. 2535/2001 za uvoz v obdobju med 1. oktobrom in 31. decembrom 2018 ter med 1. januarjem in 30. junijem 2019 v okviru kvot iz odstavka 1 tega člena vlagatelji zahtevkov za uvozna dovoljenja, ki še niso bili odobreni na podlagi členov 8, 9 in 10 Uredbe (ES) št. 2535/2001, med 1. in 8. oktobrom 2018 pri pristojnih organih države članice, v kateri imajo sedež in v kateri so registrirani za namene DDV, vložijo zahtevek za odobritev, ki mu priložijo dokazilo, da so tako v letu 2017 kot 2018 uvozili v Unijo ali iz nje izvozili vsaj 25 ton mlečnih proizvodov, zajetih v poglavju 04 kombinirane nomenklature.
            
            
               4.   Z odstopanjem od člena 9 Uredbe (ES) št. 2535/2001 pristojni organi držav članic vlagatelje pred 12. oktobrom 2018 obvestijo o izidu odobritvenega postopka iz odstavka 3 tega člena, in če jih odobrijo, o številki odobritve. Odobritev velja do 30. junija 2019 in se za namene odstavka 1 tega člena šteje za veljavno od 1. oktobra 2018.
            
            
               5.   Z odstopanjem od člena 10(1) Uredbe (ES) št. 2535/2001 pristojni organi držav članic Komisiji pred 19. oktobrom 2018 sporočijo svoje sezname uvoznikov, ki so bili odobreni na podlagi odstavkov 3 in 4 tega člena. Navedeno sporočilo mora vsebovati številko odobritve, ime, naslov, telefonsko številko in elektronski naslov odobrenih uvoznikov. Komisija navedene sezname posreduje pristojnim organom drugih držav članic.
            
         
         
            Člen 3
            Začetek veljavnosti in uporaba
            Ta uredba začne veljati tretji dan po objavi v Uradnem listu Evropske unije.
            Uporablja se od 1. oktobra 2018.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 27. septembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 347, 20.12.2013, str. 671.
         
            (2)  Sklep Sveta (EU) 2018/760 z dne 14. maja 2018 o sklenitvi Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode (UL L 129, 25.5.2018, str. 1).
         
            (3)  Uredba Komisije (ES) št. 2535/2001 z dne 14. decembra 2001 o podrobnih pravilih za uporabo Uredbe Sveta (ES) št. 1255/1999 glede uvoznega režima za mleko in mlečne proizvode ter o odprtju tarifnih kvot (UL L 341, 22.12.2001, str. 29).
         
            (*1)  Sklep Sveta 2011/818/EU z dne 8. novembra 2011 o sklenitvi Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode, doseženega na podlagi člena 19 Sporazuma o Evropskem gospodarskem prostoru (UL L 327, 9.12.2011, str. 1).
         
            (*2)  Sklep Sveta (EU) 2018/760 z dne 14. maja 2018 o sklenitvi Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode (UL L 129, 25.5.2018, str. 1).“;
      
      
         
            PRILOGA
            
               „I.H
               
               
                  TARIFNE KVOTE NA PODLAGI SPORAZUMOV Z NORVEŠKO
               
               
                  Letna kvota od 1. januarja do 31. decembra – količina v tonah
               
               
                  Veljavna dajatev: oprostitev
               
               
                           
                              Zaporedna številka kvote
                           
                        
                        
                           09.4228
                        
                        
                           09.4229
                        
                        
                           09.4179
                        
                     
                           
                              Poimenovanje
                               (*1)
                           
                        
                        
                           Sirotka in modificirana sirotka, koncentrirana ali ne, ali ki vsebuje dodan sladkor ali druga sladila ali ne
                        
                        
                           Sirotka in modificirana sirotka, v prahu, granulah ali drugih trdnih oblikah, ki ne vsebuje dodanega sladkorja ali drugih sladil, z vsebnostjo beljakovin (vsebnost dušika × 6,38) do vključno 15 mas. % in z vsebnostjo maščob do vključno 1,5 mas. %
                        
                        
                           Sir in skuta
                        
                     
                           
                              Oznaka kombinirane nomenklature
                           
                        
                        
                           0404 10 
                        
                        
                           0404 10 02 
                        
                        
                           0406 
                        
                     
                           Količina od oktobra do decembra 2018
                        
                        
                           313
                        
                        
                           788
                        
                        
                           se ne uporablja
                        
                     
                           
                              Letna količina za leto 2019 in naslednja leta
                           
                        
                        
                           1 250 
                        
                        
                           3 150 
                        
                        
                           7 200 
                        
                     
                           Količina od januarja do junija
                        
                        
                           625
                        
                        
                           1 575 
                        
                        
                           3 600 
                        
                     
                           Količina od julija do decembra
                        
                        
                           625
                        
                        
                           1 575 
                        
                        
                           3 600 
                        
                     
            
               (*1)  Ne glede na pravila za razlago kombinirane nomenklature velja, da ima besedilo poimenovanja proizvodov le okvirno vrednost, pri čemer je preferencialni režim v tej prilogi določen z vsebino oznak KN.“